
<מוזמנים:> 
סגן שר הביטחון אלי בן-דהן

	ראש העיר מעלה אדומים
	–
	בני כשריאל

	ראש מועצת יש"ע
	–
	אבי רועה

	אחים וקיימים
	–
	כפיר שרלין

	עו"ד
	–
	תומר ישראל

	משפטן 
	–
	יותם אייל

	רכז המשמר החברתי 
	–
	חובב ינאי

	
	
	דורון סלע


<מנהל/ת הוועדה:>
אסף פרידמן
<רישום פרלמנטרי:>
הדס צנוירט
<החלת ריבונות במעלה אדומים - היבטים חוקיים וחוקתיים>
<היו"ר נורית קורן:>
בוקר טוב, אני מתכבדת לפתוח את ישיבת ועדת החוקה, חוק ומשפט. היום 2 בינואר, ד' בטבת התשע"ז. על סדר-היום: החלת ריבונות במעלה אדומים - היבטים חוקיים וחוקתיים.
<אחמד טיבי (הרשימה המשותפת):>
הצבעה...

<היו"ר נורית קורן:>
רגע, עוד לא התחלנו... יהיה מעניין.
אני רוצה לפתוח דווקא במשהו שהיה בשבוע שעבר. ישבנו פה בוועדת חוקה לפני שבועיים, ואישרנו צו לפתיחת החיסיון מעל הפרוטוקולים של פרשת ילדי תימן מזרח ובלקן. כאן המקום להודות לראש הממשלה, שהוביל באומץ את פתיחת החיסיון על הפרוטוקולים. אני מאוד מודה לו. זה ראש הממשלה הראשון שלקח את היוזמה בשתי ידיים, והביא לפתיחת הפרוטוקולים. אבל בכך לא תם הדיון; סימני השאלה רק עולים, ואני מאוד מקווה שאני אוכל בשבועיים הקרובים להודיע על ועדה פרלמנטרית מיוחדת, שתיקח את כל הנושא הזה, ותיתן לאנשים תשובות. יש עכשיו המון סימני שאלה, ואנשים צריכים לקבל תשובות.

נעבור לסדר-היום. אנחנו מדברים פה על השוואת החוק במדינת ישראל, גם במעלה אדומים. זה הדיון בעצם. כי כיום יש פערי חקיקה, ומעלה אדומים היא עיר שנמצאת בקונצנזוס – 41,000 נפש.

<אוסאמה סעדי (הרשימה המשותפת):>
איזה קונצנזוס?

<היו"ר נורית קורן:>
בקונצנזוס, שהיא עיר, שהיא תצורף למדינת ישראל. בהסכמי אוסלו בעצם דיברנו על חמישה גושי התיישבות, והיא אחד מגושי ההתיישבות.

<אוסאמה סעדי (הרשימה המשותפת):>
הסכמי אוסלו- - -

<היו"ר נורית קורן:>
אני כיושבת-ראש השדולה – תן לי לדבר, ואתן לך את הזמן, אוסאמה. 
<אוסאמה סעדי (הרשימה המשותפת):>
הסכמי אוסלו- - -

<היו"ר נורית קורן:>
אני מבקשת עוד רגע. אתה תגיד את הצד הפוליטי שלך.
<אוסאמה סעדי (הרשימה המשותפת):>
- - -

<היו"ר נורית קורן:>
אוסאמה.

<יואב קיש (הליכוד):>
עוד לא התחלנו.

<מיכל רוזין (מרצ):>
- - -

קריאות:
- - -

<היו"ר נורית קורן:>
אוסאמה, אני לא רוצה להוציא אף אחד מהדיון , ובמיוחד לא אותך. זה ניסוח שלי.

<אוסאמה סעדי (הרשימה המשותפת):>
אה, זה ניסוח שלך.

<מיכל רוזין (מרצ):>
את אומרת את זה בקונצנזוס – זו לא אמירה שלך.
<יואב קיש (הליכוד):>
בסקר שנעשה בד הריבונות במעלה אדומים - אם 80% זה לא קונצנזוס, אני לא יודע מה זה קונצנזוס.

קריאות:
- - -

<יואב קיש (הליכוד):>
זה לא משנה לנו.

<היו"ר נורית קורן:>
חבר הכנסת יואב קיש, חבר הכנסת אוסאמה סעדי, אני לא רוצה להוציא אף אחד מהדיון. 

קריאות:
- - -

<היו"ר נורית קורן:>
חברים, בבקשה, בואו ננהל דיון כמו שצריך. אני לא רוצה להוציא אף אחד מהדיון, אבל אם תאלצו אותי, אעשה את זה.

קריאות:
- - -

<היו"ר נורית קורן:>
גן ילדים פה, חברים? אני מבקשת להתחיל את הדיון כמו שצריך, ואני רוצה לומר לכם, שאני נתקלתי בשינויי החקיקה כיושבת-ראש השדולה למען זכויות של אנשים עם מוגבלות, שפנו אליי בנושא חינוך מיוחד.

<ג'מאל זחאלקה (הרשימה המשותפת):>
מה קשור לחינוך מיוחד?

<יואב קיש (הליכוד):>
היא מסבירה. חכה רגע.
<ג'מאל זחאלקה (הרשימה המשותפת):>
למה רק- - -

<היו"ר נורית קורן:>
כל מי שיפריע לי, אוציא אותו.

קריאות:
- - -

<ג'מאל זחאלקה (הרשימה המשותפת):>
- - -

<היו"ר נורית קורן:>
קריאה ראשונה. אוציא אותך.
<ג'מאל זחאלקה (הרשימה המשותפת):>
שאלתי שאלה. לא מוציאים על שאלה.

<שולי מועלם-רפאלי (הבית היהודי):>
אפשר לשלוח לנו את השאלה במסרונים בפלאפונים?

<היו"ר נורית קורן:>
אני נתקלתי בנושא של שינויי חקיקה בנושאים של חינוך מיוחד, וראיתי שכל דבר הכי קטן, שמדובר בהסעה, מדובר בסייעת, מישהו משגיח בתוך ההסעה – כל הדברים האלה היה צריך חקיקה. לשמחתי הרבה, הכנתי חקיקה, והסתבר שבסוף התקנות האלה תוקנו, וזה סודר. אני רוצה לומר לכם שיש שינויים גדולים מאוד, אם זה בדין הפלילי, אם זה בדין האזרחי, בנושא של תכנון ובנייה. כפי שאמרתי, בנושא של חינוך, בנושא של בריאות. גם מערכת המשפט של עניינים מקומיים, דיני איכות סביבה – כל הדברים האלה מאוד-מאוד חשובים, וצריך לסדר אותם ולהתאים אותם לחוק הישראלי, כי מדובר בתושבים של מדינת ישראל, שיש להם חובות ויש להם גם זכויות, ויש פה אפליה של זכויות אדם. לכן הדיון הזה יתקיים. זה הצעה לסדר. אתן למציעים עכשיו לדבר. חבר הכנסת יואב קיש, בבקשה.

<יואב קיש (הליכוד):>
תודה רבה. אני רוצה לומר גם מילה על מה שהתחלת. אני זוכר שהיינו בכנס פוליטי בסניף – אני חושב שהוד השרון, זה היה. חברים פשוט אמרו: מה עושים עם התיקים של ילדי תימן? ובאמת לקחת על עצמך את המשימה הזאת. אני חושב שההישג שהשגת מאוד מכובד, כמובן בגיבוי ראש הממשלה – נתן תשובה להרבה מאוד אנשים, תשובה ראשונית. הדרך עוד ארוכה, אבל לפחות רואים שיש כוונה טובה מטעם הממשלה.
חברים, אנחנו בתקופה מאוד מורכבת. אנחנו רואים שבימים האחרונים מדינת ישראל עומדת למבחן. היו הרבה מאוד מבחנים בעבר שהתמודדנו אתם, וגם המבחן הנוכחי הוא משמעותי. אנחנו נבחנים עכשיו על מה יהיו קווי המתאר של מדינת ישראל, ואיפה מדינת ישראל תהיה הריבון. ינסו לשים עלינו קשיים, מבית ומחוץ, ינסו בשמאל לנגח אותנו, יגידו שזה לא דמוקרטי; הרי דמוקרטיה טובה רק אם הם בשלטון, ובחוץ נראה דברים כפי שראינו במועצת הביטחון של האו"ם.

מה שהיה במועצת הביטחון של האו"ם זה אקורד סיום צורם של מחטף נקמני, שהכתים ברית ארוכה של שנים טובות עם הידידה הכי טובה שלנו, ארצות הברית. הנשיא, שבשלהי כהונתו, אובמה, החליט לפעול כפי שפעל, פשוט ממהלך של אגו, ללא שום משמעות אחרת, אין לזה משמעות. זה צעד אחד שלא יוביל לשום דבר; רק יעשה נזק, וכפי שהוא ניסה לעשות אותו דבר מול הרוסים – איך פוטין אמר? אני לא עושה שום דבר - נחכה ל-20 בינואר? אני חושב שגם אנחנו עד 20 בינואר צריכים להוכיח אורך רוח - זה לא עוד הרבה זמן – ולאחר מכן לפעול.

<איילת נחמיאס ורבין (המחנה הציוני):>
כשנוח לכם לקחתם מיליארדים לסיוע, נכון? תפסיקו כבר עם ההתנהגות הזאת. לא. זה מעצבן.

<היו"ר נורית קורן:>
אני מבקשת, בלי הערות ביניים.

<אוסאמה סעדי (הרשימה המשותפת):>
זה לא רק אובמה. זה כל העולם. למה אתה מתעלם מזה?

<היו"ר נורית קורן:>
חברים, זה לא הדיון. תנו לחבר הכנסת קיש להמשיך.
<אוסאמה סעדי (הרשימה המשותפת):>
כל העולם. זה לא רק אובמה. תזכרו את זה.

<איילת נחמיאס ורבין (המחנה הציוני):>
לא מתאים לך.

<יואב קיש (הליכוד):>
אני מבין שהייתם רוצים שנוריד את הראש ונשתוק.

<איילת נחמיאס ורבין (המחנה הציוני):>
מה פתאום? לא קשור בכלל.
<יואב קיש (הליכוד):>
אבל אנחנו מאמינים שרק מדינה שמכבדת את עצמה, ועומדת איתן מאחורי עמדותיה, תזכה לכבוד והערצה מצד העולם, ואנחנו נמשיך לפעול כך, ושימו לב חברים – מה שהיה באו"ם זה אקורס הסיום של הנשיא אובמה, אבל זה אקורד סיום. 
ב-20 בינואר נצא לדרך חדשה, שהנושא הראשון על סדר-היום כתוב על הקיר באותיות לבנה: ריבונות במעלה אדומים. אנחנו נוביל בשדולת ארץ ישראל ובהצעת החוק שהעלינו, של החלת הריבונות על מעלה אדומים, את המהלך. זה לטובת עתידה של מעלה אדומים. מהלך שיפסיק את בלימת הבניה שהיתה שם בשנים האחרונות, שימנע כיתות שנסגרות, גנים שנסגרים, תשתיות בעייתיות. זה מהלך ציוני ומוסרי. ואם שאלתם קודם למה זה קונצנזוס – 80% מהציבור בישראל אמר למהלך הזה כן, ןיש אחדות דעים. מהלך ריבונות במעלה אדומים זה בקונצנזוס הישראלי.

אני רוצה לברך את השר נפתלי בנט, שמצטרף למהלך של החלת ריבונות במעלה אדומים.

<אוסאמה סעדי (הרשימה המשותפת):>
עכשיו אתם רבים על קרדיט. מי התחיל – אתה או בנט? בוא.
<איילת נחמיאס ורבין (המחנה הציוני):>
הוא מגיע יותר מהר. הוא טייס.
<בצלאל סמוטריץ (הבית היהודי):>
מי שרוצה, שייקח את הקרדיט.

<יואב קיש (הליכוד):>
בדיוק. העיקר שזה יקרה, וזה יקרה. אנחנו התחלנו עם הזה, מובילים אותו. אני שמח שבנט מצטרף. שיוביל, שיעשה מה שהוא רוצה. אם זה מה שמפריע לך – אבל מה שחשוב הוא שהחוק יעבור.

אבל אוסאמה, יש לי בקשה אחת ממך: גלה אחריות. אנחנו בימים רגישים.
קריאות:
- - -

<רויטל סויד (המחנה הציוני):>
רק אתה, אוסאמה. סומכים רק עליך מכל האנשים ברשימה המשותפת...

<יואב קיש (הליכוד):>
אני יודע, אוסאמה, שאתה נרגש ממהלך של שדולת ארץ ישראל, שאנחנו מובילים, אני יודע שזה משהו שבוער לך בעצמות, אבל תחכה ל-20 בינואר.

<אוסאמה סעדי (הרשימה המשותפת):>
זה קרוב... 

<היו"ר נורית קורן:>
אני מבקשת לסיים, חבר הכנסת קיש.

<יואב קיש (הליכוד):>
עכשיו ברצינות. את המהלך הזה אנחנו נבצע בנחישות ובאחריות. וכל אלה שמבקשי רעתנו, הם ינסו לסכל, אבל אנחנו נפעל, וכפי שאבות האומה הקימו פה את המפעל הציוני, אנחנו נמשיך ונוביל את החלת הריבונות על מעלה אדומים. לא טרור הסכינים יעזור, לא החזית הדיפלומטית שינסו להילחם בנו שם באו"ם. את הסיפור הציוני לא ניתן לסלף, ואנחנו עם ההיסטוריה שקושרת אותנו לארץ הזאת, מחוברים, ואת הדבר הזה נוביל.

חלוצי ההתיישבות בנו בכל נקודה היסטורית, שמנציחה את הרעיון היהודי כמורשת. זו היתה דרכה של הציונות אז, זו דרכנו שלנו היום. הניצחון שלנו הוא פשוט. זה הבית שלנו. לכן, לכל הספקנים, זו המולדת שלנו, ויש לי מסר אחד לומר לכם – אנחנו נחיל ריבונות; לא בזכות הכוח אלא בכוח הזכות. תודה רבה.

<היו"ר נורית קורן:>
תודה. חברת הכנסת שולי מועלם-רפאלי, בבקשה, כמציעת ההצעה לסדר.

<שולי מועלם-רפאלי (הבית היהודי):>
תודה רבה, גברתי. המטרה היא החלת החוק הישראלי על מעלה אדומים. אני מבקשת לשמור לאורך כל הדיון הזה על דיבור על זכויות האדם של 41,000 תושבי מעלה אדומים. זו מטרת הדיון שאני הצעתי.

<אוסאמה סעדי (הרשימה המשותפת):>
- - - זכויות אדם.

<מיכל רוזין (מרצ):>
זכויות אדם נחסכות מהם.

קריאות:
- - -

<שולי מועלם-רפאלי (הבית היהודי):>
אוסאמה, חברי, אתה נורא דואג לזכויות אדם של אנשים שהם בכלל לא אזרחי מדינת ישראל, אבל אזרחי מדינת ישראל, אם הם תושבי יהודה ושומרון - ניחא – נשים אותם בצד אחד.

<מיכל רוזין (מרצ):>
איזה זכויות נגזלות מהם?

<אוסאמה סעדי (הרשימה המשותפת):>
הם- - -
<יואב קיש (הליכוד):>
זה הבית שלנו, על אפך ועל חמתך.

<אוסאמה סעדי (הרשימה המשותפת):>
על אפך ועל חמתך. מדינת פלסטין תהיה.
<היו"ר נורית קורן:>
אוסאמה, אני קוראת אותך לסדר פעם שנייה.

<שולי מועלם-רפאלי (הבית היהודי):>
מדינת ישראל צריכה להסתכל נכוחה, ולומר בפה מלא – אזרחי מעלה אדומים מקיימים את כל החובות שלהם כאזרחי המדינה, והתפקיד של הכנסת בשלב הזה הוא להחיל עליהם את כל הזכויות שלהם, והזכויות תבואנה כולם מהחלת החוק הישראלי במעלה אדומים.

אני מאוד-מאוד מבקשת. אפשר לקחת את זה לשאלות של כיבוש והזכויות ועוד אלף דברים שתעטוף. מדינת ישראל היא זו שצריכה לעשות את הצעד הזה. לכן, אוסאמה ידידי, אני, בניגוד לדוברים אחרים, לא אתעסק במה אמר הנשיא הזה, ומה הוא נתן ועוד ייתן כנראה למדינת ישראל עד 20 בינואר, ומה יקרה אחרי 20 בינואר. גם זה לא מעניין אותי. מבחינתי, התפקיד של ממשלת ישראל וכנסת ישראל הוא להחיל את החוק הישראלי על יהודה ושומרון, ומעלה אדומים תחילה, מתוך ראיית זכויותיהם של תושבי מעלה אדומים. לא יכולה להיות מציאות שבה 41,000 אזרחים שומרי חוק, אנשי ערך, אנשי עשייה, שבאמת משקפים את כל חלקי החברה הישראלית, יחיו שם ברמה של חרב שמונחת על ראשם חדשות לבקרים. הגיע הזמן להחיל ריבונות במעלה אדומים, להחיל את החוק הישראלי, להסתכל לתושבי מעלה אדומים בעיניים, והשליח שלהם שיושב פה, ראש עיריית מעלה אדומים, אמור לחזור ולומר להם את הדברים נכוחה: מעלה אדומים – חלק ממדינת ישראל. השלב הבא הוא החלת החוק הישראלי במעלה אדומים מתוך ראיית אנשי מעלה אדומים כחלק מאזרחי מדינת ישראל, על החובות שהם ממלאים ועל הזכויות שאמורות להגיע להם.

אני מבקשת מכל החברים כאן להתאפק, ולא לקחת את הדיון- - - 

<מיכל רוזין (מרצ):>
את לא מתאפקת. איזה זכויות נחסכות מתושבי מעלה אדומים? באמת.

<שולי מועלם-רפאלי (הבית היהודי):>
בהחלת החוק הישראלי אנחנו ניתן להם את הזכויות שמגיעות להם.

<ג'מאל זחאלקה (הרשימה המשותפת):>
מה עם זכויות הפלסטינים? הם לא בני אדם? איזו התנשאות. אתם קולוניאליסטים.

קריאות:
- - -

<שולי מועלם-רפאלי (הבית היהודי):>
התפקיד שלי כחברת כנסת בכנסת ישראל הוא- - - 

<מיכל רוזין (מרצ):>
אל תיקחו את זה לכיבוש.

<יואב קיש (הליכוד):>
אוסאמה – מצטט אותך: אין עם פלסטיני. אין עם פלסטיני, אוסאמה סעדי.

קריאות:
- - -

<שולי מועלם-רפאלי (הבית היהודי):>
כפי שהציע חבר הכנסת יואב קיש, כל חברי הכנסת פה נוהגים מאוד באחריות. אני מבקשת לא לצטט אתכם, כי אתם אומרים דברים שאחר כך אתם טוענים שלא אמרתם. יחד עם זאת, אני חושבת שיש בני אדם, וכולם נבראו בצלם, ותפקיד כנסת ישראל הוא לדאוג לזכויות של תושבי מעלה אדומים, וזה מהות הדיון שבשלו אנחנו פה.

<אוסאמה סעדי (הרשימה המשותפת):>
נצרף אותה להנהלת בצלם.

<שולי מועלם-רפאלי (הבית היהודי):>
כשבצלם ידאגו לזכויות האדם היהודים ולא רק של מחבלים וערבים, אצטרף.

<מיכל רוזין (מרצ):>
חשבתי שאת לא רוצה- - -

<היו"ר נורית קורן:>
חברת הכנסת מיכל רוזין. אני מבקשת שקט. אני מבקשת מראש העיר בני כשריאל, להציג את ההיבטים החוקתיים ואת כל מה שמעלה אדומים זקוקה לו.

<אוסאמה סעדי (הרשימה המשותפת):>
הוא יועץ משפטי לממשלה? ראש עיר מציג?

<היו"ר נורית קורן:>
היום נהיית מורה ללשון, אוסאמה. כל ניסוח שלי לא מוצא חן בעיניך.  

<אוסאמה סעדי (הרשימה המשותפת):>
חוקתיים.

<היו"ר נורית קורן:>
אני לא רוצה להוציא אותך מהדיון. אני מבקשת שקט, אוסאמה. בבקשה, בני כשריאל.

<בני כשריאל:>
בוקר טוב לכל חברי הכנסת. גברתי יושבת-ראש הוועדה, אני רוצה להודות לך על כך שהזמנת אותנו ועל העלאת סוף-סוף חוק החלת הריבונות על מעלה אדומים.

<ג'מאל זחאלקה (הרשימה המשותפת):>
יש חוק?

<יואב קיש (הליכוד):>
יש הצעת חוק. חכה ל-20 בינואר.

<ג'מאל זחאלקה (הרשימה המשותפת):>
לא ראינו.

<בני כשריאל:>
אני לא חבר כנסת, ולא עצרתי אף אחד. אני מאוד מבקש שתשמעו אותי ותיתנו לי את הזכות לדבר פה, מבלי לקטוע אותי. זה בגדר בקשה.
אני רוצה להודות לשדולת ארץ ישראל על התמיכה הגדולה שהם קידמו את הצעת החוק להחלת הריבונות על מעלה אדומים, בהם חברי הכנסת יואב קיש, בצלאל סמוטריץ ושולי מועלם, וחברת הכנסת לשעבר אורית סטרוק, ושאר חברי הכנסת מהליכוד וכל המפלגות הציוניות, שתומכות במעלה אדומים.

את מעלה אדומים תכנן והחיל לבנות ראש הממשלה לשעבר ז"ל יצחק רבין ב-1975, ומאז העיר מעלה אדומים היתה בקונצנזוס לאומי. כל ממשלות ישראל בנו בעיר מעלה אדומים. כל ממשלת ישראל, ואפילו הרבה יותר, וגם את השטח של מבשרת מעלה אדומים, שאתם קוראים לו שטח E1, הוא צורף על-ידי ראש הממשלה יצחק רבין ב-1994.

גם ב-2004, כשהקבוצה הישראלית מהשמאל חתמה את הסכם ז'נבה מול יאסר עבד ראבו באישורו ובהיתרו של יאסר ערפאת, שם כתוב שחור על גבי לבן, שהחוק הישראלי יחול על העיר מעלה אדומים. לכן אני לא מבין מה הוויכוח פה.

קריאות:
איפה?

<בני כשריאל:>
ביוזמת ז'נבה. זה נמצא בגוגל, זה נמצא בכל הגוגלים. השאלה היתה כן עיתוי, לא עיתוי, אבל היתה החלטה חד-משמעית על העיר מעלה אדומים. במעלה אדומים יש 41,000 תושבים, כפי שנאמר כאן, שנותנים את כל חובותיהם למדינת ישראל – משרתים בצבא, משלמים את המסים, מתנהגים כאזרח כמו ברמת-גן, תל-אביב, אולי אפילו יותר מזה. במעלה אדומים יש גם אזור תעשייה גדול; פארק תעשייה שהביא לשגשוג לא רק של העיר מעלה אדומים אלא של כל האזור מסביבו, של כל הישובים, יהודים ופלסטינים. 4,500 פלסטינים עובדים בעיר מעלה אדומים, על-פי חוקי ישראל ולא על-פי חוקי רמאללה וחברון. אם במעלה אדומים, למשל, מרוויחים כ-1,200 דולר או כ-5,000 או 6,000 שקל בחודש, כשכל החוקים הישראליים חלים גם עליהם, כמו הטבות סוציאליות וכדומה, אני לא חושב שברמאללה או בחברון יש אותם סכומים, מרוויחים אותם סכומים, אותן הטבות וזכויות סוציאליות שיש- - -
<ג'מאל זחאלקה (הרשימה המשותפת):>
אתה מדבר כמו קולוניאליסט. אתה יודע? השפה הזאת- - -
<שולי מועלם-רפאלי (הבית היהודי):>
חבר הכנסת זחאלקה. יש גבול. צריך לשמור על כבודם של מוזמנים שאינם חברי כנסת. כבודם.

<ג'מאל זחאלקה (הרשימה המשותפת):>
אני לא פוגע בכבודו.

<שולי מועלם-רפאלי (הבית היהודי):>
יש לי תחושה שכן.

<אחמד טיבי (הרשימה המשותפת):>
- - -

קריאות:

- - -

<היו"ר נורית קורן:>
סליחה.

<ג'מאל זחאלקה (הרשימה המשותפת):>
ככה דיברו בדרום אפריקה.

<היו"ר נורית קורן:>
חבר הכנסת זחאלקה, אני לא רוצה לקרוא לך לסדר פעם שנייה.

<אחמד טיבי (הרשימה המשותפת):>
כובשים את הערבים לטובת הערבים. זה קולוניאליסטי.

<שולי מועלם-רפאלי (הבית היהודי):>
לא. עם לא כובש בארצו.

<היו"ר נורית קורן:>
חברת הכנסת שולי מועלם, תנו בבקשה לראש העיר לסיים את דבריו, ותנהגו בכבוד.

<אוסאמה סעדי (הרשימה המשותפת):>
ראש העיר, אתה יודע למה משלמים- - -

<היו"ר נורית קורן:>
תן לו לסיים, אוסאמה. 

<אוסאמה סעדי (הרשימה המשותפת):>
אני מתקן אותו.

<היו"ר נורית קורן:>
אוסאמה, בבקשה, תמתין.

קריאות:

- - -

<אוסאמה סעדי (הרשימה המשותפת):>
- - -

<היו"ר נורית קורן:>
תמתין, אוסאמה.

<אוסאמה סעדי (הרשימה המשותפת):>
לא, כי חוק ישראלי יש אלא כי יש צו- - -

<היו"ר נורית קורן:>
אוסאמה, אני לא אתן לך רשות דיבור. 

קריאות:

- - -

<אחמד טיבי (הרשימה המשותפת):>
אולי תיתני לו לסיים?
<היו"ר נורית קורן:>
כשהדובר יסיים את דבריו. בבקשה.

קריאה:

רק אתם יודעים- - -

<היו"ר נורית קורן:>
סליחה, אדוני. יש פה סדר. בבקשה, בוא תשב. סדרו לו כיסא ליד השולחן. ראש המועצה, אתה תקבל רשות. 

<יואב קיש (הליכוד):>
בסדר. כל מהלך גדול מתחיל בצעד קטן.

קריאות:

- - -

<היו"ר נורית קורן:>
זה לא לעניין שלא נותנים לראש העיר לסיים את דבריו. אחר כך תשאלו אותו כל מה שאתם רותים. בבקשה. מי שיפריע, אני אוציא אותו.

<בני כשריאל:>
אנחנו חיים בשלום עם הישובים הפלסטינים מסביב כמו עזרייה ואבו דיס, ונמשיך לחיות בשלום. אני מקווה מאוד שלא יכניסו בינינו ויכוחים וסכסוכים על-ידי פוליטיקה כזו או אחרת, כי אנו שכנים טובים, שמכבדים אחד את השני, ולא קולוניאליסטים בכלל. הם באבו דיס, אנחנו במעלה אדומים. אנחנו מכבדים אחד את השני, ואנחנו גם מקווים להמשיך לעשות פרויקטים משותפים כדי להמשיך להביא שגשוג לאזור שלנו.

לגבי החוק במעלה אדומים, כפי שאמרתי, מעלה אדומים מקיימת את חובותיה, התושבים מקיימים את חובותיהם, ולכן אין שום סיבה שגם לא יקבלו את זכויותיהם. עצם זה שאנו עוברים במעבר בידוק, לא כמו הרמת-גנים והתל-אביבים, זה אומר שאנחנו לא שווי זכויות כמו התושבים בתוך הקו הירוק. עצם זה שכל תושב במעלה אדומים, אחרי ששירת בצבא וגם משלם את המסים, מגיע לנקודת הבידוק, ובודקים את המכונית שלו, ושואלים אותו את זהותו, זה לא נקרא שווה זכויות. עצם זה שדיני המקרקעין ביהודה ושומרון הם לא כמו בתל-אביב וברמת-גן, ואנחנו צריכים לעבור את כל האינסטנציות כדי לקבל אישור כדי לבנות מרפסת או מחסן, עד ראש הממשלה, זה לא נקרא שאנחנו תושבים שווי זכויות; זה אומר שאנחנו תושבים שמממשים את החובות, אבל לא מקבלים את הזכויות.
לא ייתכן שאני צריך להיות תחת משטרו של המינהל האזרחי ואלוף הפיקוד. זה לא נקרא תושב מדינת ישראל. כשאלוף הפיקוד הוא זה שמאשר את המינוי של ראש העיר, חברי המועצה, ושהמינהל האזרחי בודק אותי על איזו קרקע אני צריך לבנות גן ילדים או מעון יום, ואני צריך לעבור מועצת תכנון ולא דרך ועדה מחוזית, וחוקי התכנון שלנו זה כמו של ירדן ברובו, ואנחנו עובדים על תקנות של צו אלוף ולא על-פי חוקי ישראל, זה לא נקרא שווי זכויות. ואנחנו עוברים יום-יום בירוקרטיה אדירה על כל סנטימטר של בנייה בתוך מעלה אדומים. אנחנו בנינו את מעלה אדומים על גבעות חשופות, על הרים מסולעים, באמצע המדבר, ולא לקחנו שטחים של פלסטינים, ולא פינינו בית אחד של פלסטינאי.

אני חושב שהגיע הזמן. הרבה זמן כבר היינו צריכים להחיל את הריבונות על מעלה אדומים; כמו שהחילו את הריבונות על רמת הגולן, כמו שהחילו את הריבונות על מזרח ירושלים. אין שום סיבה שלא יחילו את הריבונות על העיר מעלה אדומים. עצם זה שלא מחילים את הריבונות על מעלה אדומים, זה נותן פתחון פה לכל אלו שמבקשים לפנות את העיר הזו. העיר הזו היא חלק ממדינת ישראל, העיר הזאת שומרת על חומותיה של עיר הבירה שלנו ירושלים. העיר הזאת שוכנת בשלום עם הישובים מסביבה, והעיר הזאת הזאת תהיה בריבונות ישראל, בעזרת השם. תודה רבה.

<היו"ר נורית קורן:>
תודה. אני רוצה לבדוק אם יש כאן נציגים של משרדי הממשלה?

<אוסאמה סעדי (הרשימה המשותפת):>
מה זה משנה?

<היו"ר נורית קורן:>
צריך לדעת אם יש כאן משרדי ממשלה. למה אתה כל היום מפריע לי? הזמנו לפה את כל משרדי הממשלה, גם משרד המשפטים. לצערי הרב, אני רוצה לומר כאן, שזה פשוט חרפה, שיש פה דיון כזה חשוב, ומשרדי הממשלה מצאו לנכון לא להגיע. ממש לא בסדר.

אתן עכשיו לראש מועצת יש"ע אבי רועה, בבקשה, ולאחריו יוסי אברהמי, ראש מועצת גבעת זאב.

<מיכל רוזין (מרצ):>
מה עם חברי הכנסת?

<היו"ר נורית קורן:>
טוב, אז אתן קודם לראש מועצת יש"יע.

<רויטל סויד (המחנה הציוני):>
חבר כנסת מימין, חבר כנסת משמאל.

<היו"ר נורית קורן:>
לפי מה שביקשו ממני – זה מה שרשמתי. בבקשה.
<אחמד טיבי (הרשימה המשותפת):>
או מתנחל בתוך הכנסת ומתנחל מחוץ לכנסת.

<היו"ר נורית קורן:>
חבר הכנסת אחמד טיבי, אני מבקשת לשמור על השקט. חברים, תתאפקו עוד קצת. אתן לכם לדבר. בבקשה, חבר מועצה אבי רועה, יושב-ראש מועצת יש"ע.

<אבי רועה:>
וגם ראש המועצה האזורית מטה בנימין. אז אני גם ראש רשות, ברשותכם. מדינת ישראל חוגגת יובל שנים בחבלי יהודה ושומרון, שחזרנו אליהם לא בגלל איזו גחמה שלנו, למרות שהיו לנו חלומות, כמו שלערבים, פלסטינים – לכל אחד יש חלום כזה או אחר, אבל חזרנו כי רצינו להגן על עצמנו, וכפי שאמרתי, אנחנו כבר יובל שנים נמצאים בחבלי הארץ האלה. הוקמו שם ישובים מפוארים כמו מעלה אדומים, כמו גבעת זאב, כמו אריאל, אלפי מנשה, ועל הדרך הרבה מאוד ישובים. כחצי מיליון תושבים שמתגוררים, משרתים, לומדים, מתחנכים על אידיאלים וערכים מאוד חשובים. אני חושב שזו ההזדמנות- - -

<ג'מאל זחאלקה (הרשימה המשותפת):>
דעה של גזל זו הדעה שלך?

<היו"ר נורית קורן:>
זה לא גזל. בבקשה, חבר הכנסת זחאלקה.
<אבי רועה:>
חבר הכנסת, תרשה לי בבקשה להשלים את דבריי; תוכל אחר כך לומר מה שאתה רוצה, אני מניח – יש לך זכיות יתר פה בחדר הזה.

<מיכל רוזין (מרצ):>
אתה לא מוחה נגד האפליה שמעלה אדומים כן ואריאל לא?

<אבי רועה:>
אמרתי שאנחנו מתחילים עם ריבונות במעלה אדומים, ובעזרת ה'- - -

<מיכל רוזין (מרצ):>
למה דווקא שם?

<אבי רועה:>
נזכה עוד אנחנו לראות את החלת הריבונות בכל חבלי יהודה ושומרון. אין אופציה אחרת, אין מצב אחר. אנחנו ראים מה קורה מסביב – בסוריה, במצרים, בעירק, ואנחנו כאן נישאר. לכן אני חושב שמדינת ישראל, כמו שבגין ביושבו על כיסא גלגלים החיל את החוק על רמת הגולן, ולא התחשב באמירות כאלה ואחרות, כי זו היתה התוצאה הנחוצה והדרושה שעשתה טוב גם לאחרים למרות האמירות הקנטריניות שנאמרו פה קודם על מצבם של הערבים הפלסטינים והאחרים בחבלי יהודה ושומרון. אני חושב שמצבם מצוין. זה מה שרובם גם רוצה. 

<אוסאמה סעדי (הרשימה המשותפת):>
אתה קובע בשביל הפלסטינים?

<היו"ר נורית קורן:>
תנו לו לסיים, חברים. אני כבר נותנת לחברי הכנסת. בבקשה.

<אבי רועה:>
אינני קובע, אבל אני גר בסמיכות וחי אתם קצת יותר מאחרים שיושבים פה, ומכיר אותם קצת טוב יותר, בסדר? אני גם בא מהמגזר. כן, אני נולדתי בטוניס, ואני נמצא פה. כן. בהחלט. מארץ ערבית לגמרי. ואנחנו יודעים לחיות ביחד, למרות שיש כאלה שמנסים- - -

<בצלאל סמוטריץ (הבית היהודי):>
שלא יקלקלו.

<אבי רועה:>
בדיוק. שלא יקלקלו. 
אני רוצה לחזק את חברי בני כשריאל על הדרישה לאחר הרבה שנים, להחיל את הריבונות כבר כאן ועכשיו על מעלה אדומים תחילה ולאחר מכן ביהודה ושומרון בכלל, ואני בטוח שנזכה לזה גם – אם לא בשנת היובל, אז מייד לאחריה. בעזרת השם, נעשה וגם נצליח. תודה.
<היו"ר נורית קורן:>
תודה. חברת הכנסת מיכל רוזין, שלוש דקות, כי אני רוצה לתת לכולם לדבר. בבקשה.

<מיכל רוזין (מרצ):>
אבל כל אחד פה נאם. אני הייתי בחדר אפילו לפניך.

<היו"ר נורית קורן:>
חברת הכנסת מיכל רוזין, נתתי למציעים. בבקשה.

<מיכל רוזין (מרצ):>
עד כה נשמעה פה עמדה חד-צדדית.

<יואב קיש (הליכוד):>
למה? הם התפרצו פה הרבה.

<היו"ר נורית קורן:>
חבר הכנסת יואב קיש, נא לא תפריע.

<מיכל רוזין (מרצ):>
אתה כבר מפריע. אני לא הפרעתי לך. נשמעה פה עמדה חד-צדדית לחלוטין, וכמו שתוך שתי דקות הבנו פה מהר מאוד – לא מדובר פה במעלה אדומים, ואתה בעצמך אומר את זה. מדובר פה בשיטת הסלמי – בואו נתחיל, אחרת למה האפליה? למה אזרחי מעלה אדומים- - -

<יואב קיש (הליכוד):>
הוגים את זה אדומים.

<מיכל רוזין (מרצ):>
אני לא בטוחה.

<יואב קיש (הליכוד):>
כן. בתנ"ך כתוב.

<מיכל רוזין (מרצ):>
 ולא באריאל או בגוש עציון וכדומה? אני לא מבינה את האפליה הזאת, וכמובן כל השטויות – זכויות, זכויות. יש להם מלוא הזכויות ואת יודעת את זה בדיוק כמוני.
<שולי מועלם-רפאלי (הבית היהודי):>
אפשר לצטט אותך? שטויות, שטויות.
<מיכל רוזין (מרצ):>
הם מקבלים את מלוא הזכויות. חברת הכנסת שולי מועלם, יש פה דבר אחד על השולחן, ויש לך חברים שבדרך כלל אומרים את העניין בעניין הזה, והיום הם עוד לא אמרו את זה וגם את לא.

<שולי מועלם-רפאלי (הבית היהודי):>
אני כל הזמן אומרת את זה- - -

<מיכל רוזין (מרצ):>
לא הפרעתי לך למרות שאמרת הרבה דברים מאוד מרגיזים, וביקשת ממנו לא ככה ולא אחרת. יש פה הכרעה ברורה לציבור: מדינת ישראל או ארץ ישראל. זו ההכרעה. ואתם משתינים מהמקפצה שוב ושוב. עשיתם את זה עם חוק ההסדרה. לא אובמה הביא את ההחלטה באו"ם; חוק ההסדרה שלכם הביא את ההחלטה הזו. אתם אלה שמבודדים אותנו בעולם, עושים לי עונשים לסנגל וניו זילנד. נראה אתכם מול אנגליה וצרפת.

<יואב קיש (הליכוד):>
אנחנו לא קוראים לזה גשם. אתם כן. יש גבול.
<מיכל רוזין (מרצ):>
וגרמניה, ואתם מחכים לדונלד טראמפ ופוטין. כן, זו התקווה של העולם – דונלד טראמפ ופוטין. אתם מכריזים מלחמה נגד העולם. זוהי הכרזת מלחמה נגד הפלסטינים ונגד העולם. אתם אומרים עכשיו: אנחנו לא אכפת לנו מה אתם אומרים. אנחנו מצפצפים עליכם. לכן מה שאנחנו רוצים, אנחנו נעשה. זו התחילה שלהם עם הסיפוח הזה והמשך הסיפוח. 
צריך להבין – הציבור שאתם אומרים 80% וכדומה, 80% אגב גם אומר איחוד ירושלים, אבל כששואלים אותו, הוא לא רוצה את השכונות בתוך מדינת ישראל. אותו דבר גם- - -
<בצלאל סמוטריץ (הבית היהודי):>
ממש גזענות.

<מיכל רוזין (מרצ):>
מה גזענות בזה? סקר שפורסם השבוע אומר בצורה חד-משמעית שהציבור כולו בעד פתרון שתי המדינות, ולכן אם הציבור יבין, אם הייתם שואלים בסקר ממשלת ימין שעומד בראשה ראש ממשלה ששיקר ורימה את הציבור, כי הוא מדבר על שתי מדינות, וחברים שלו פה מכל כיוון יושבים ומדברים על סיפוח ונגד המדינה הפלסטינית, אז אולי כדאי שהוא סוף-סוף יבוא לציבור, ויגיד את האמת.
אתם מחריפים את הבידוד הבין-לאומי של מדינת ישראל. אתם תביאו לכאן – לא ה-BDS ולא השמאל, כמו שאתם אוהבים להשמיץ אותנו; אתם מביאים עלינו את החרם הכלכלי הבין-לאומי. אתם מביאים עלינו את הבידוד.

<יואב קיש (הליכוד):>
שמענו את זה כשהיה אובמה. זה היסטוריה, מה שאת אומרת.
<מיכל רוזין (מרצ):>
זה לא היסטוריה. זה בדיוק מה שקורה. ומה אתה חושב – שהעולם זה דונלד טראמפ ופוטין? עם כל הכבוד, צר לי לומר לך, אתה גם תתאכזב מאוד בהמשך, אין לי ספק בכך. זה לא יהיה.

<יואב קיש (הליכוד):>
למה לאחל למדינת ישראל להתאכזב? תהיי אופטימית.

<מיכל רוזין (מרצ):>
לכן ממשלת בנט – לא יעזור לך – זה לא יהיה. לא על שמך ולא על שם נתניהו. זו ממשלת בנט שמוציאה לפועל את החזון המדיני של הבית היהודי, ומחסלת את פתרון שתי המדינות, והיא מחסלת בעיקר את הביטחון של תושבי ואזרחי ואזרחיות מדינת ישראל. וצר לי, אני דואגת לחזון הציוני. העזת לצטט ממקימי המדינה הזו שהלכו על פשרה טריטוריאלית ופשרה מדינית.

<יואב קיש (הליכוד):>
אצטט את אלתרמן שאמר – ארץ ישראל ומדינת ישראל אחד.

<היו"ר נורית קורן:>
מבקשת לסיים.

<מיכל רוזין (מרצ):>
ארץ ישראל היא חשובה, אבל מדינת ישראל וקיומה היא חשובה יותר. ואל תהיו כל כך שאננים.

<היו"ר נורית קורן:>
תודה. אתן לסגן השר אלי בן-דהן.

<ג'מאל זחאלקה (הרשימה המשותפת):>
ברשותך, מה עמדת הממשלה בדיון הזה? אני חושב שמן הראוי, למען השקיפות, שיהיה דיון מושכל, שנדע מה עמדת הממשלה. היא הציגה אותו כסגן שר, אז צריך לייצג את הממשלה.
<יואב קיש (הליכוד):>
זחאלקה, גלה אחריות עד 20 בינואר. בבקשה.

<היו"ר נורית קורן:>
בבקשה.

<סגן שר הביטחון אלי בן-דהן:>
הממשלה תאמר את עמדתה, אין ספק. 

<ג'מאל זחאלקה (הרשימה המשותפת):>
מתי?

<היו"ר נורית קורן:>
תנו לו להציג את הנושא.

<שולי מועלם-רפאלי (הבית היהודי):>
סגן השר, אם אפשר לחברי הכנסת הרלוונטיים לשלוח את העמדה בהודעות בטלפונים סלולריים, זה יעזור...

<ג'מאל זחאלקה (הרשימה המשותפת):>
אין חוש הומור. יש ירידה- - -

<היו"ר נורית קורן:>
אחר כך יגידו שלא נתתי לדבר. אז בבקשה, אדוני סגן השר.

<יואב קיש (הליכוד):>
אגב, אוסאמה סעדי- - -

קריאות:
- - -

<היו"ר נורית קורן:>
חברים, מה הולך פה?  שקט.

<ג'מאל זחאלקה (הרשימה המשותפת):>
הממשלה נגד, אני מבין? או שבעד?

<היו"ר נורית קורן:>
תנו לו לדבר.
<מיכל רוזין (מרצ):>
אין ריבונות. 

<היו"ר נורית קורן:>
חברת הכנסת מיכל רוזין.

<ג'מאל זחאלקה (הרשימה המשותפת):>
- - - 

<היו"ר נורית קורן:>
אני מזהירה אותך, זו פעם שנייה.

<סגן שר הביטחון אלי בן-דהן:>
חבר הכנסת זחאלקה, הממשלה נגד הכנסת טלפונים לאסירים.

<ג'מאל זחאלקה (הרשימה המשותפת):>
גם אני נגד. אני בעד שיהיו להם טלפונים רגילים, כמו שאר האסירים, אם אתה שואל אותי.

<סגן שר הביטחון אלי בן-דהן:>
חברים, כולנו מדברים על החלת הריבונות או על הכוונה להחיל את הריבונות. אני רוצה לפרוט את זה לפרוטות קצת יותר פשוטות, שתבינו במה מדובר. אחד התחומים שאני מתעסק בהם היום הוא נושא השוואת החקיקה הקיימת במדינת ישראל לזו שאינה קיימת ביהודה ושומרון. דיברנו על החלת החוק הישראלי ביהודה ושומרון. במעלה אדומים, למשל, אם מישהו רוצה לבנות פרגולה, יש לו מסלול ייסורים די ארוך וגדול, למה - כי תיקון 101, התיקון של השר לשעבר גדעון סער, לא חל ביהודה שומרון, ואז יש לו מסלול ארוך וגדול. כנ"ל בחוקים רבים. אפילו החוק הנפלא שהכנסת חוקקה כאן, חוק האומנה. חוק האומנה לא חל ביהודה ושומרון, למרות שבוועדת השרים נאמר שהשרים רוצים שהחוק יוחל ביהודה ושומרון, הוא לא חל, והיום חוק האומנה לא חל, ואי-אפשר לפקח על משפחות אומנה, ואי-אפשר לסייע להן בכל התהליך שנעשה לגבי משפחות אומנה במדינת ישראל - ביהודה ושומרון לא חל.

<רויטל סויד (המחנה הציוני):>
ובאריאל?

<סגן שר הביטחון אלי בן-דהן:>
בשום מקום. לא חל.

<מיכל רוזין (מרצ):>
את עושים שיטת סלמי. חוק ההסדרה. מתחילים בעמונה. 

קריאות:
- - -

<בצלאל סמוטריץ (הבית היהודי):>
מה זה עזה ויריחו תחילה? למדנו מהשמאל. רק לכם מותר?

קריאות:
- - -

<בצלאל סמוטריץ (הבית היהודי):>
- - -

<מיכל רוזין (מרצ):>
אולי ב-20 בינואר- - - 

קריאות:
- - -

<בצלאל סמוטריץ (הבית היהודי):>
עד היום לא הגעתם כמעט לכלום. אנחנו מהר מאוד נגיע לכול.

<היו"ר נורית קורן:>
חבר הכנסת סמוטריץ', אני מבקשת מכם לא להפריע לשר. אתם שוכחים דבר אחד- - -
<ג'מאל זחאלקה (הרשימה המשותפת):>
- - -
<איילת נחמיאס ורבין (המחנה הציוני):>
- - -

<היו"ר נורית קורן:>
חברת הכנסת איילת נחמיאס ורבין.

<היו"ר נורית קורן:>
אנחנו מדברים לא בהצעת החוק אלא בהצעה לסדר, לכן תנו לאנשים לדבר. זה לא חוק. אנחנו מתחילים מהנושא של מעלה אדומים. ברור שאנחנו מתכוונים לשאר הישובים הגדולים.

<סגן שר הביטחון אלי בן-דהן:>
נכון. בהחלט, גם אריאל בעז"ה, יחול עליה החוק הישראלי. כל מה שבאתי לומר לכם- - -

<מיכל רוזין (מרצ):>
אבל זאת לא עמדת הממשלה, אתה אומר, עד 20 בינואר. זו עמדתך הפרטית.

<סגן שר הביטחון אלי בן-דהן:>
נכון. מותר לי להביע עמדה פרטית.

<מיכל רוזין (מרצ):>
אני רוצה לדעת רק אם ב-20 בינואר עמדתך תשתנה, אם עמדת הממשלה תהיה אחרת.

<סגן שר הביטחון אלי בן-דהן:>
אני אומר את עמדתי. כנראה שגם אתם נדבקתם במחלתו של קרי. אולי אתם לא מבינים שמה שקרי לא מבין, שמדינת ישראל- - -
<מיכל רוזין (מרצ):>
מבינים מצוין. שם לכם מראה מול העיניים.

<סגן שר הביטחון אלי בן-דהן:>
מדינת ישראל היא במשטר קואליציוני, ולא במשטר שבו נשיא נבחר לארבע שנים, ועושה מה שהוא רוצה. במשטר קואליציוני יש לכל מפלגה- - -

<מיכל רוזין (מרצ):>
אז למה מחכים לדונלד טראמפ?

<היו"ר נורית קורן:>
לא ממתינים לשום דבר. אני מבקשת מכם – אנחנו עוסקים בהצעה סדר עכשיו.

<שולי מועלם-רפאלי (הבית היהודי):>
- - -

<היו"ר נורית קורן:>
חברת הכנסת שולי מועלם, אני קוראת אותך לסדר פעם ראשונה.

<סגן שר הביטחון אלי בן-דהן:>
אני לא חבר ועדת חוקה – אני בא כאורח. כבדו אותי לפחות בשתי הדקות שאני מדבר כאורח – לא כחבר הוועדה.

<רויטל סויד (המחנה הציוני):>
זה כאורח מכבדים אותך – תחשוב מה היה אם היית חבר ועדה...

<סגן שר הביטחון אלי בן-דהן:>
מה שאני רוצה להבהיר, רבותיי – שהחיים ביהודה ושומרון של התושבים היהודים וגם התושבים הערבים, אינם יכולים להתנהל כפי שמתנהלים היום, לאורך זמן. אי-אפשר. הפער הוא עצום. מצד אחד, מטילים עליהם מסים, מטילים עליהם חובות של הליכה למילואים ושירות צבאי ודברים נוספים, ומצד שני, אנחנו לא נותנים להם את הזכויות.
<מיכל רוזין (מרצ):>
איזה זכויות? תגידו זכות אחת שנמנעת מהם. אחת. 

<היו"ר נורית קורן:>
מיכל רוזין, אני קוראת אותך לסדר פעם שנייה..

קריאות:
- - -

<מיכל רוזין (מרצ):>
תן דוגמה של זכות. תשאלי שאלות.

קריאות:
- - -

<היו"ר נורית קורן:>
אני מוציאה אותך.

<מיכל רוזין (מרצ):>
- - -

<היו"ר נורית קורן:>
אם תקשיבי, הוא נתן לך דוגמה אחת. 

<מיכל רוזין (מרצ):>
יש בעיה.

<היו"ר נורית קורן:>
אני קוראת אותך לסדר בפעם השנייה. בפעם הבאה אני מוציאה אותך.

<מיכל רוזין (מרצ):>
תן דוגמה לזכות.

<סגן שר הביטחון אלי בן-דהן:>
האומנה.

<מיכל רוזין (מרצ):>
האומנה היא זכות קיימת.

קריאות:
- - -

<אוסאמה סעדי (הרשימה המשותפת):>
בינתיים חשמל ומים זה הפלסטינים. אתם גונבים- - -
<היו"ר נורית קורן:>
זה לא נכון לומר את זה. זה לא נכון. זה לא נכון.

<אוסאמה סעדי (הרשימה המשותפת):>
אין חשמל ומים. 

<היו"ר נורית קורן:>
זה לא נכון.

<שולי מועלם-רפאלי (הבית היהודי):>
אני קוראת ליושבת-ראש לסדר...

<אוסאמה סעדי (הרשימה המשותפת):>
בחברון.

<היו"ר נורית קורן:>
ההורים שלי גרים בחברון. אני משתדלת לשמור על איפוק. זה לא חד-צדדי.

<בצלאל סמוטריץ (הבית היהודי):>
מה קורה לכם פה?

<סגן שר הביטחון אלי בן-דהן:>
אתה יודע שהמצב של הערבים ביהודה ושומרון הוא הטוב ביותר בעולם. בעולם. 

<מיכל רוזין (מרצ):>
כיבוש נאור. 

<שולי מועלם-רפאלי (הבית היהודי):>
בזכות חמאס וחיזבאללה. ברור.

<היו"ר נורית קורן:>
חברים, בואו נשמור על תרבות הדיון. תנו לשר לסיים.

<סגן שר הביטחון אלי בן-דהן:>
נתתי דוגמה אחת של חוק הפרגולות.

<מיכל רוזין (מרצ):>
לא, כי בתל-אביב הרבה יותר קל לבנות פרגולה. באמת. דוגמה שנייה, חוק- - - דוגמה שלישית, החוק של חבר הכנסת אלי כהן, להגביל- - -
<שולי מועלם-רפאלי (הבית היהודי):>
את מוזמנת- - -
<מיכל רוזין (מרצ):>
אני דואגת למדינת ישראל ולא רק לארץ ישראל.

<היו"ר נורית קורן:>
חברת הכנסת מיכל רוזין וחברת הכנסת שולי מועלם, אני אוציא את שתיכן. די.
<סגן שר הביטחון אלי בן-דהן:>
רוצה עוד דוגמאות?

<מיכל רוזין (מרצ):>
אתה לא נותן דוגמה של זכות. ביקשתי דוגמה של זכות שנמנעת מאזרחי המדינה שהם אזרחים לחלוטין וזכאים לכל הזכויות.

<סגן שר הביטחון אלי בן-דהן:>
נתתי לך דוגמאות של כל החוקים שנוגעים לתכנון ובנייה – לא חלים ביהודה ושומרון.

<מיכל רוזין (מרצ):>
וטוב שכך, כיוון שזה שטח- - - 

<היו"ר נורית קורן:>
את מפריעה לו.

<מיכל רוזין (מרצ):>
זה לא זכיות אדם שנמנעות ונגזלות מהם. באמת.

<סגן שר הביטחון אלי בן-דהן:>
באמת. מזמן לא הייתי בוועדת חוקה, ואני לא רגיל לכזה סוג של דיון. זה דיון אחד.

כל הדוגמאות שנוגעות השקעות הון - בתיירות, בחקלאות, בתעשייה. החוקים הללו לא קיימים ביהודה ושומרון. את כל זה, בעזרת ה', ברגע שיוחל החוק הישראלי ביהודה ושומרון, ונתחיל במעלה אדומים, כל החוקים הללו יוחלו אוטומטית, כי הם יהיו חלק ממדינת ישראל. הם יהיו זכאים לאותן זכויות שכל משקיע שמשקיע בקריית גת ובבאר-שבע, גם במעלה אדומים ובאריאל יקבל אותן זכויות. תודה רבה לכם.

<היו"ר נורית קורן:>
תודה. חברת הכנסת איילת נחמיאס ורבין. היא צריכה לצאת, אז בבקשה. אה, את צריכה לנהל ישיבה ב-11:00? אז בבקשה. 
<איילת נחמיאס ורבין (המחנה הציוני):>
הנה, אני שומרת על זכויות אדם – עאידה, דברי לפניי...

<היו"ר נורית קורן:>
אין בעיה. חברת הכנסת עאידה תומא סלימאן, בבקשה.
<עאידה תומא סלימאן (הרשימה המשותפת):>
היושבת-ראש, תודה. אני יושבת ומקשיבה מאז שנכנסתי, ובאמת – מנסה להתאפק, כי אני שומעת פה דיון שבעיניי נראה קצת הזוי, בעיניי, כאשר המידיינים חיים בהכחשה טוטאלית, של כאילו הם נכנסים לתוך הבונקר הזה שנקרא מדינת ישראל, וחושבים שיש לנו הזכות לכיבוש, להתנחלויות, אז לא אכפת לנו מה קורה בעולם. לא אכפת שכן עוברים יום-יום על החוק הבין-לאומי, וכן החלטת מועצת הביטחון הלאומי לא באה ככה סתם כי אובמה פתאום, התעורר ונעשה כל כך שמאלני- - -

<יואב קיש (הליכוד):>
איפה היה שמונה שנים? רק בסוף. זה מהלך נקמני. איפה שמונה שנים היה?

<איילת נחמיאס ורבין (המחנה הציוני):>
די כבר. תפסיקו עם זה.

<בצלאל סמוטריץ (הבית היהודי):>
- - -

קריאות:
- - -

<יואב קיש (הליכוד):>
הוא מנצל את השבועיים האחרונים שלו כדי לפעול מה שהוא לא עשה כל הזמן.

<היו"ר נורית קורן:>
חבר הכנסת יואב קיש, תן לה להמשיך.

<עאידה תומא סלימאן (הרשימה המשותפת):>
חבר הכנסת קיש, תפסיק ותקשיב, ואז תקבל תשובה. שמונה שנים אובמה באמת חשב שהוא הולך עם שותף שמופיע בטלוויזיה, ואומר שתי מדינות ופתרון מדיני, והוא כנראה לא היה חכם מספיק להבין, שפשוט מאוד אין כוונה בממשלה הזו- - -

<יואב קיש (הליכוד):>
הוא ניסה. על מה את מדברת? קרעו את המים ולא הצליחו. די, תפסיקו כבר עם זה.

קריאות:
- - -

<עאידה תומא סלימאן (הרשימה המשותפת):>
- - - עוד יחסל את הכיבוש, עוד יוציא את המתנחלים ועוד יקים את המדינה הפלסטינית לצד מדינת ישראל, וגם כן ירושלים המזרחית תהיה הבירה שלנו.

<שולי מועלם-רפאלי (הבית היהודי):>
ברור...

<עאידה תומא סלימאן (הרשימה המשותפת):>
אתה יודע מה? כל זה יקרה אחרי 20 בחודש. לא לפני 20 בחודש. אחרי 20 לחודש, שאתה מחכה לו כל כך, שיגיע המשיח שלך וייתן לך- - -

<יואב קיש (הליכוד):>
לא משיח. אני רק יודע מה אובמה עושה. הוא כבר יהיה היסטוריה.

<עאידה תומא סלימאן (הרשימה המשותפת):>
מדברים על זכויות אדם? אז תסתכלו קודם על איך רומסים יום-יום בהתנחלויות את זכויות האדם של העם הפלסטיני.

<יואב קיש (הליכוד):>
הוא אמר שאין דבר כזה, אוסאמה...

<עאידה תומא סלימאן (הרשימה המשותפת):>
מצטערת. הימין אכן שולט במדינה הזו, אבל אתם לא שולטים בעולם, ואתם לא תשנו את סדר ההיסטוריה, וכל עם שירצה להשתחרר, אכן ישתחרר, והגיע הזמן שתתעוררו. פשוט תתעוררו. הנזק שאתם גורמים- - -
<שולי מועלם-רפאלי (הבית היהודי):>
ברור. 

<מיכל רוזין (מרצ):>
שולי, את ממש גזענית. אני אזרחית המדינה בדיוק כמוך.  את לא תעירי לה? 

<היו"ר נורית קורן:>
- - -

<שולי מועלם-רפאלי (הבית היהודי):>
- - -

<מיכל בירן (המחנה הציוני):>
- - - ואת שמעת.

<עאידה תומא סלימאן (הרשימה המשותפת):>
יודעת מה? ולו בשביל המועקה שזה עושה לכם. תודה.

<היו"ר נורית קורן:>
תודה רבה, חברת הכנסת עאידה תומא סלימאן. חברת הכנסת איילת נחמיאס ורבין, בבקשה.

<איילת נחמיאס ורבין (המחנה הציוני):>
אני הייתי כל כך רוצה – ממש הייתי רוצה שדיון בכנסת יתחיל בזה שלי – לא אומרת על אחרים – לי אין בעלות על הדמוקרטיה וזכויות האדם – אני חושבת שגם לא לחבריי, אבל גם לכם, עם כל הכבוד, חבריי מימין, אין בעלות על הציונות. ואני שמחה שמי שהזכיר כאן זה מי הקים את מעלה אדומים. 

אז אני רוצה לומר לך, אדוני ראש העיר, ואני מצטערת בפניך, כי מוסרית ועניינית במציאות שבה יש ראש ממשלה שלא מנהל סכסוך, אלא מייצר באמת תהליך עבודה שבו אפשר להגיע לאותן הסכמות שאתה הזכרת, אדוני ראש עיר, ליוזמת ז'נבה, על הבסיס הזה, על מכתב בוש לאולמרט שאומר שמעלה אדומים וכל גושי ההתיישבות וכל הזמן מזכירים פה את אריאל, שתסלחו לי – היא נמצאת בעמדת נחיתות אפילו מבחינה משפטית אל מול מעלה אדומים – העניין הזה פשוט לא יכול להיות. אם לא היו מביאים לעולם את חוק ההסדרה העלוב הזה, תסלחו לי, באמת חוק עלוב, יודע מה? יכול להיות שהממשלה הזאת היתה יודעת להחיל את החוק על מעלה אדומים, אבל זאת ממשלה שתוקעת אצבע בעין. זאת לא ממשלה שמנסה למצוא את הדרך, כמו שאתה תיארת, אדוני סגן השר, והתווכחנו על העניין הזה, ועניין האומנה נוגע ללבי, באמת.
<שולי מועלם-רפאלי (הבית היהודי):>
נניח, אם לא היה חוק ההסדרה, היית בעד החוק הישראלי ביהודה ושומרון? דווקא כמי שהביאה את חוק ההסדרה, אני ישנה נורא טוב בארץ.
<איילת נחמיאס ורבין (המחנה הציוני):>
אני רוצה לענות לך בצורה ישירה.

<שולי מועלם-רפאלי (הבית היהודי):>
- - -

<איילת נחמיאס ורבין (המחנה הציוני):>
אבל אני מבקשת ממך לא להפריע לי עכשיו.

<שולי מועלם-רפאלי (הבית היהודי):>
- - -
<היו"ר נורית קורן:>
חברת הכנסת שולי מועלם, תני לה לסיים. כולנו רוצים לדבר.

<איילת נחמיאס ורבין (המחנה הציוני):>
אני חושבת שבמציאות שבה אנחנו מביאים את חוק ההסדרה, במציאות שבה באמת מתחילים לנהל איזשהו שיח, חוזרים לשולחן העבודה ומפסיקים כל הזמן לירוק בפרצוף של ארצות הברית ידידתנו הגדולה, עם כל הכבוד, ועם כל זה שהחלטת מועצת הביטחון היא החלטה איומה, אבל היא מוכיחה את זה שלכם יש אפס הישגים בתחום המדיני וביחסי החוץ, בהחלט הייתי שוקלת דבר כזה, כי אני חושבת שאנחנו צריכים  לשבת - במציאות שבה גושי ההתיישבות, שאתם מחלישים אותם בצורה שיטתית, כי אתם אלה שלא בונים שם, ואני יודעת עד כמה ראש העיר מעלה אדומים מתמודד עם בעיית ההתרחבות, ואתם העדפתם לדאוג ל-40 תושבים במקום ל-41,000 תושבים. זאת האמת. 

<שולי מועלם-רפאלי (הבית היהודי):>
לא. אנחנו העדפנו- - - זה מה שהעדפנו לעשות.

<היו"ר נורית קורן:>
חברת הכנסת שולי מועלם, אני קוראת לך לסדר פעם שנייה.

<איילת נחמיאס ורבין (המחנה הציוני):>
אתם אלה שפגעתם בתושבי עמונה. את שאלת אותי שאלה, ואני עניתי לך.

<שולי מועלם-רפאלי (הבית היהודי):>
שאלתי אותה, אם יצויר מצב שבו לא היה חוק ההסדרה, האם תתמכי בהחלת חוק ישראלי במעלה אדומים?

<איילת נחמיאס ורבין (המחנה הציוני):>
עניתי בצורה מאוד ישירה. אמרתי – את לא מקשיבה. יש בעיה. תקשיבי. אמרתי שאם הממשלה הזאת היתה יודעת באמת לייצר מצב שבו לראש העיר הזה יש פתרונות, בין היתר כי יושבים סביב שולחן הדיונים, ומביאים לכך שמעלה אדומים וצמודי גדר ואריאל וכל גושי ההתיישבות מתחזקים ולא מוחלשים – אתם באופן שיטתי מחלישים אותם, וגם בדיון הזה, לצערי, הדיון על סיפוח על שטחי C מחליש את מעמדו של בני כשריאל.
<היו"ר נורית קורן:>
מבקשת לסיים.

<איילת נחמיאס ורבין (המחנה הציוני):>
מייד מסיימת. אתם אלה שמחלישים את זה, ואתם פוגעים בהם בצורה שיטתית, וזה חבל, כי כן – אבות הציונות, הם באו מהמפלגה שלי. אני לא נוהגת להגיד את זה פה. אבל כן, הם הגיעו- - -
<שולי מועלם-רפאלי (הבית היהודי):>
אבות הציונות באו מהמפלגה שלך?

<איילת נחמיאס ורבין (המחנה הציוני):>
כן. 

<היו"ר נורית קורן:>
חברת הכנסת שולי מועלם, אני אוציא אותך.

<איילת נחמיאס ורבין (המחנה הציוני):>
- - -

<שולי מועלם-רפאלי (הבית היהודי):>
- - -

<איילת נחמיאס ורבין (המחנה הציוני):>
- - -

<שולי מועלם-רפאלי (הבית היהודי):>
- - -

<היו"ר נורית קורן:>
חברת הכנסת שולי מועלם, אני קוראת אותך לסדר בפעם השנייה. פעם הבאה אני מוציאה אותך. איילת, אני מבקשת לסיים.

<איילת נחמיאס ורבין (המחנה הציוני):>
רק לכם מותר להגזים ורק לכם מותר לטעון שאתם דואגים. תפסיקו לטעון – זו השיטה של הליכוד - אתם מחזיקים במקל משני קצותיו.

<שולי מועלם-רפאלי (הבית היהודי):>
אבל אני מהבית היהודי, ואנחנו מתנגדים לשתי מדינות לשני עמים. אנחנו חושבים שצריך להחיל את החוק הישראלי על יהודה ושומרון, ומעלה אדומים.

<היו"ר נורית קורן:>
חברת הכנסת שולי מועלם, אני באמת אוציא אותך עכשיו. משפט אחרון. מספיק.

<איילת נחמיאס ורבין (המחנה הציוני):>
עם כל הכבוד – רציתי לומר משפט קשה, אבל אתם אלה שתוקעים אצבע בעין. אני את מעלה אדומים רוצה לראות כחלק ממדינת ישראל לא כהתרסה אלא כאמירה ערכית ציונית אמתית. ואת זה אתם לא יודעים להביא אל השולחן. תודה.

<היו"ר נורית קורן:>
תודה. חבר הכנסת אחמד טיבי, בבקשה.

<בצלאל סמוטריץ (הבית היהודי):>
אחד שמאל, אחד ערבי?

<היו"ר נורית קורן:>
יש פה אנשים שהיו קודם. לפי מי שנרשם, ומי שהיה קודם. לרויטל היתה הצעה לסדר. אני רוצה לתת פה גם ליזמים שייתנו דוגמה, ויש פה גם תושבים – חשוב שנשמע אותם. חבר הכנסת אחמד טיבי, ואז נעבור ליזמים.

<אחמד טיבי (הרשימה המשותפת):>
תודה רבה. הניסיון כאן בדיון הזה להתייחס אל ההתנחלויות כאל דבר נורמטיבי, ולהציג תמונה מעוותת של מה שמתרחש בשטח, הוא מגוחך. אני אזכיר באופן היסטורי מה זה מעלה אדומים. מעלה אדומים הוקמה על גזר קרקעות של תושבי אבו דיס, עזריה, אל-עיסאוויה, א-תור וענתה. היו שם אנשים, היו להם קרקעות. היא נגזלה מהם, גם שטחי מרעה של שבטי אל-ג'הלין וסווהרה, והוא הוקם בתחילה על כביש ירושלים-יריחו כמחנה עבודה. כך הוקמה ההתנחלות מעלה אדומים.

מזה שנים רבות ההנהגה הפלסטינית ותומכת והעם הפלסטיני ברובו תומך בעיקרון בחזון שתי המדינות. כך גם הקהילה הבין-לאומית. בממשלה הזאת, ממשלת ה-20 בינואר, ריסקו את חלום שתי המדינות. המשך בניית ההתנחלויות למעשה מונעת פיזית הקמת מדינה פלסטינית בשטחי 67'. היא מרסקת את החזון הזה. לכן מתחילים יותר ויותר לדבר – כך גם אמר ג'ון קרי בנאום שלו-  על המדינה האחת. הוא הזהיר ממדינה אחת דו-לאומית. הזהיר את הישראלים, את היהודים. אני מאלה שתומך בחזון שתי המדינות, מדינה פלסטינית לצד מדינה ישראלית. מדינת ישראל.
<בצלאל סמוטריץ (הבית היהודי):>
לא שמעתי – מדינה פלסטינית בצדה של מדינה? לא שמעתי.
<אחמד טיבי (הרשימה המשותפת):>
מדינה ישראלית. 
<בצלאל סמוטריץ (הבית היהודי):>
מה זה אומר?

<אחמד טיבי (הרשימה המשותפת):>
ישראל, מה שאתם חיים בו כל הזמן. פתאום השם ישראל לא מוצא חן בעיניכם? תשנו את השם למדינת חזן, במקום מדינת ישראל. חזן תקראו למדינה.

<מיכל רוזין (מרצ):>
אני לא מסכימה.

<אחמד טיבי (הרשימה המשותפת):>
רואה? יש חילוקי דעות איך לקרוא למדינה, בקרב העם היהודי. 

<בצלאל סמוטריץ (הבית היהודי):>
- - -

<אחמד טיבי (הרשימה המשותפת):>
כאשר מציגים שתי אופציות - - 

<בצלאל סמוטריץ (הבית היהודי):>
- - -

<היו"ר נורית קורן:>
סמוטריץ', תן לו לסיים.

<אחמד טיבי (הרשימה המשותפת):>
עוד לא התחלתי. כאשר מציגים לראש ממשלת ישראל שתי חלופות – או שתי מדינות או מדינה אחת, כמו כל ישראלי, הוא בוחר באופציה השלישית שלא הוצגה לו – הסטטוס קוו, המצב הקיים, שבו הכיבוש ממשיך – הוא לא עולה הרבה, והוא צריך לעלות הרבה; ולדכא את העם הפלסטיני, שמתברר, לפי כשריאל ולפי כמה – ויש לחנוק את הכיבוש בכל פורום בין-לאומי, בדיוק כפי שהיה במועצת הביטחון. זו השיטה הנכונה ביותר - מאבק דיפלומטי לא אלים. כך גם נחנק האפרטהייד בדרום אפריקה.

<שולי מועלם-רפאלי (הבית היהודי):>
אפשר לומר את זה גם למשפחות של הנרצחים בפיגועי הטרור?

<מיכל רוזין (מרצ):>
די עם הפופוליזם הזול הזה. שולי, באמת.
<שולי מועלם-רפאלי (הבית היהודי):>
רק שאלתי.

קריאות:
- - -

<היו"ר נורית קורן:>
תנו לו לסיים. 
קריאות:
- - -

<מיכל רוזין (מרצ):>
את אמורה להיות יושבת-ראש ועדה ניטרלית. מה קורה פה?

<איילת נחמיאס ורבין (המחנה הציוני):>
מיכל צודקת.

<היו"ר נורית קורן:>
תנו לו בבקשה לדבר, לחבר הכנסת טיבי. יש פה עוד חברי כנסת שרוצים לדבר.

<אחמד טיבי (הרשימה המשותפת):>
לא הערת לאף אחד שהפסיק אותי אפילו הערה. תודה.

פתאום אני שומע כאן הסבר חדש, תירוץ חדש, למה צריך לספח את מעלה אדומים. סיבה מרתקת, מעניינת, חסרת תקדים, ציונית - חוק האומנה כתירוץ לסיפוח. מעניין. ולכן אני אומר – אני לא פוחד ממה שג'ון קרי חושש ממנו. לא חבריי ג'מאל ולא אוסאמה מהמדינה החד-הדו-לאומית, יודעים למה אני לא פוחד? כי אני אוהב דמוקרטיה והכרעות דמוקרטיות. במדינה כזאת, בבחירות דמוקרטיות, ייבחר מי שייבחר, ואתם יודעים למי יהיה רוב מהים אל הנהר.

<היו"ר נורית קורן:>
אני מבקשת לסיים.

<אחמד טיבי (הרשימה המשותפת):>
דווקא ברגע הכי מעניין את מבקשת שאסיים? לכן אני אומר – מבחינה אגואיסטית, כשאני אהיה ראש ממשלה, אני אנהג בכם כפי שאתם נוהגים בנו כיום. ואז אני אגיד לכם שאנחנו עושים לכם אזורי תעשייה, נותנים לכם להיכנס, שאנחנו עושים לכם מחוות של רצון טוב. אנחנו נחנקים מרוב מחוות של רצון טוב. כל הזמן היהודים עושים מחוות של רצון טוב. הפלסטינים נחנקו מרוב מחוות של רצון טוב. נותנים להם להיכנס למעלה אדומים, ואז גם לא נעשה לכם חוק הדחה, כשנהיה בשלטון. נתנהג אליכם בשוויון, ואז, כפי שאמר סגן השר, מצב היהודים במדינה, שאני אהיה ראש ממשלתה, שתהיה מדינה אחת, יהיה הטוב ביותר בעולם בהשוואה ליהודים אחרים. תודה. כמו במרוקו וניו יורק.
<היו"ר נורית קורן:>
תודה. יש פה היזמים. בבקש ה, שאחד מכם ידבר. תציגו בקצרה את הקשיים שלכם בנושא תכנון ובנייה.

<כפיר שרלין:>
לא רק תכנון ובנייה – ממש כמה מילים על הזכויות שנשללות. שמי כפיר שרלין. 
<ג'מאל זחאלקה (הרשימה המשותפת):>
הון ושלטון, הון וכיבוש.

<היו"ר נורית קורן:>
חבר הכנסת זחאלקה.

<כפיר שרלין:>
במקרה אני דור עשירי פה.

<שולי מועלם-רפאלי (הבית היהודי):>
מה זה משנה? אתה סתם יהודי.

<היו"ר נורית קורן:>
חברת הכנסת שולי מועלם, באמת אוציא אותך בפעם הבאה.

<ג'מאל זחאלקה (הרשימה המשותפת):>
לא ידעתי שיש דור עשירי במעלה אדומים. אתה מחדש.

<כפיר שרלין:>
אתקדם. שמי כפיר שרלין, ואני דור שני למתיישבים בעיר. משפחתי ממייסדי העיר. אני רוצה לתאר בכמה מילים את המציאות מנקודת המבט שלנו כיזמים שמפעילים עסקים בעיר.

אי-החלת החוק הישראלי במעלה אדומים יש לה השלכות לא רק במגבלות פוליטיות להגבלת העיר אלא קושי התנהלות יום-יומי למי שכבר נמצא שם, האזרחים שנמצאים שם. הקושי המרכזי שעמדו עליו בהתחלה הוא בתחום התכנון והבנייה. אמר סגן שר הביטחון, שלא הוחל במעלה אדומים תיקון 101 לחוק התכנון והבנייה, מה שקוראים לו רפורמת הפרגולה. אתאר דוגמה קטנה – מישהו במעלה אדומים שחם לו - למשל מהמצב הפוליטי, ורוצה להתקין מזגן בביתו, הוא צריך, בניגוד לישראל, שפשוט הוא מתקין את המזגן, הוא צריך להגיש בקשה להיתר בנייה מלא, לשכור מהנדס- - -

<מיכל רוזין (מרצ):>
- - -

<שולי מועלם-רפאלי (הבית היהודי):>
חברת הכנסת רוזין- - -

<היו"ר נורית קורן:>
מספיק. בפעם הבאה ששתיכן תדברנה, שתיכן תצאו. 

<שולי מועלם-רפאלי (הבית היהודי):>
אני מנסה להרגיע אותה.

<היו"ר נורית קורן:>
זה כמו גן ילדים.

<שולי מועלם-רפאלי (הבית היהודי):>
לי את אומרת? לה תגידי.

<כפיר שרלין:>
אם למישהו חם והוא רוצה להתקין מזגן, הוא צריך לשכור מהנדס שיגיש בקשה רשמית להיתר בנייה מלא, ואם מישהו רוצה להקים פרגולה – כנ"ל. אפילו המוסג של היתר עבודה מצומצמת שנמצא בחוק שהיה עוד לפני הרפורמה, שהקל על מי שהיה גר בישראל, גם הוא לא חל, כי חל במעלה אדומים רק חוק התכנון והבנייה הירדני.

עוד דבר, למשל, שאין בחוק התכנון והבנייה הירדני – שחל בעיר – המושג של שימוש חורג. נניח שנולדו קצת יותר ילדים בעיר, ומספר כיתות הלימוד בבית הספר לא מספיק, ורוצים להרחיב אותו, ולשים צמוד לבית הספר עוד כיתה נוספת, גם במקרה הזה אי-אפשר לעשות את זה, כי אין המוסד של שימוש חורג בחוק התכנון והבנייה הירדני. 
אין מוסד הקלה בחוק התכנון והבנייה הירדני לוועדה מקומית. אם אני רוצה להקים, למשל, מיזם מסחרי שביקשתי להקים, עם מדרגות חירום, אני את מדרגות החירום שלי צריך להקים על חשבון שטח עיקרי. 
בנוסף, יש הנושא של שימושים חדשים והתפתחויות טכנולוגיות. החיים אינם קופאים, כפי שקופא החוק הירדני. למשל, יש המצאות חדשות, התחום הפוטו וולטאי, התחום של טורבינות רוח. לכולם בשביל שיוכלו לקום, יש הסדרות בתחום התכנון והבנייה, שזה תוכניות מתאר ארציות. הן לא חלות במעלה אדומים, וכך מי שרוצה להקים, למשל, מתקן לטורבינת רוח או מתקנים גדולים פוטו וולטאים, צריך שיחילו תוכנית מתאר אזורית באיו"ש שיכולה לקחת שנים.

<היו"ר נורית קורן:>
אני מבקשת לסיים.

<כפיר שרלין:>
בתחום המקרקעין – נגעו בזה - אין רישום של המקרקעין. גם אין אפשרות לעיין ברישום. אם אני רוצה היום לדעת אם אני קונה דירה מהאדם הנכון, או שמוכרים לי דירה לא שלו, אני משלם 11 שקלים ורואה את זה באינטרנט בנסח הטאבו. אי-אפשר לעיין בדבר הזה.
<היו"ר נורית קורן:>
תודה.

<כפיר שרלין:>
משפט אחרון. אני אתן דוגמה של התחום של נגישות לנכים וחוק שוויון זכויות לאנשים עם מוגבלויות. המחשבה כאילו אפשר להחיל אחד-אחד את כל החוקים שיש בישראל על-ידי צווי אלוף היא מחשבה שהיא מוגבלת. כדי להחיל חוק פשוט, אפילו פשוט כמו החוק הזה – נדרשו 16 שנים ועבודה של נכה שקוראם לו שי קופלר, שהוא רכז הנגישות של המועצה האזורית שומרון, שעשה פרויקט, ושהקדיש את חייו כדי שיחילו חוק אחד.

<היו"ר נורית קורן:>
אוסאמה, זה התור שלך אבל רויטל רוצה לצאת לדיון, אפשר לתת לה קודם? תודה.

<רויטל סויד (המחנה הציוני):>
תודה, כי זה דיון חשוב על ענייני ההפלות למיניהם. 
אני חושבת שכל הדיון פה היום הוא חוסר אחריות אחד גדול של כל יוזמי ההצעה הזו, בעיקר אלה מהקואליציה, כי מי שבאמת דואג למעלה אדומים, לאריאל, לגושים הגדולים, כפי שאני דואגת, וחלק מחבריי, צריך היום היה לדאוג שלא יהיה הדיון הזה. אין סרט או תסריט שבו מעלה אדומים לא תהיה חלק ממדינת ישראל. אני אומרת את זה לך, אדוני ראש העיר, ולכל הנוכחים. אין סרט כזה. דיון כזה היום מרחיק אותנו מהמימוש של זה. מה זה לדבר על מעלה אדומים? סליחה, מה עם הגושים האחרים? מה עם גוש עציון? מה עם אריאל? מה זאת ההפרדה הזאת? מה זה חוסר האחריות לבוא בימים כאלה, כשאנחנו נמצאים במצב כל כך שברירי – עד ה-20? עד ה-20? איפה אנחנו חיים? אנחנו מנהלים מדיניות לפני ה-20 ואחרי ה-20? אתה מדבר על יוזמת ז'נבה ב-2004 - יוזמת ז'נבה שדיברה כדבר ודאי ומובן מאליו על מעלה אדומים? כמה התרחקנו מאז מאותה נקודה? תראה איך הרענו את מצבנו, ומה שאנחנו עושים עכשיו זה להמשיך להרע את אותו מצב. 
אנחנו צריכים להיות באחריות, לנהוג במדיניות סדורה, להבין שאי-אפשר לדבר על חלק ולא לדבר על הכול, להבין שאי-אפשר לא לשבת ולהסדיר. להבין שאי-אפשר במדיניות של שב ואל תעשה, ומה שקורה פה עכשיו זה פשוט לבוא ולתקוע לעצמנו – לא לאמריקאים ולא לעולם – זה גם על הדרך – לעצמנו, מקל בגלגלים. 
אז בואו נקבל החלטה, שאנחנו באמת נוהגים באחריות, ובאמת אוהבים את מעלה אדומים, ואני לא רוצה להחיל ריבונות על מעלה אדומים בגלל מזגן או כי אני צריכה להגיש בקשה; אני רוצה להחיל ריבונות על מעלה אדומים כי היא חלק ממדינת ישראל; לא כי זה מקשה על בקשת רשות כזו או אחרת. אני רוצה שהגושים הגדולים יהיו חלק ממדינת ישראל בצורה מוסדרת, אבל לא באופן כזה שמרחיק אותנו מהחזון כולו. לכן בואו נעצור את זה עכשיו. מי שהגיש את ההצעה לסדר- - -
<אלי כהן (כולנו):>
אבל שש שנים לא- - -

<רויטל סויד (המחנה הציוני):>
ממשלה שלא עושה אחת ולתמיד סדר, כי אנחנו לא נעשה פה טלאי על טלאי. ראויה מדינת  ישראל שיתייחסו אליה באופן הרבה יותר רציני מטלאי על טלאי, ועל הדרך להבין שיש לנו גם אחריות כלפי כלל מדינת ישראל, כלפי כל האזרחים פה וכלפי שוויון לכולם, וכלפי זה שאנחנו גם צריכים להתחשב במצב שהגענו אליו עד הלום. ב-2004 אפשר היה הרבה מה לעשות. היום, כשהלכנו רברס במצב שלנו בזירה הבין-לאומית, אין מנוס אלא מלהתייחס לזה ברצינות. לא בכדי- - -
קריאות:
- - -

<רויטל סויד (המחנה הציוני):>
ומי ששמע את השר צחי הנגבי היום, היה בין שזו גחמה של הבית היהודי, הא ותו לא.

<היו"ר נורית קורן:>
תודה. אתן לפורום המשפטי, אבל תשתדלו ממש בשתי דקות, ואז אוסמה. בבקשה.
<אוסאמה סעדי (הרשימה המשותפת):>
פורום משפטי זה שמאל? רויטל סויד זה שמאל? 

<אחמד טיבי (הרשימה המשותפת):>
ורויטל- - -

<אוסאמה סעדי (הרשימה המשותפת):>
זה שמאל, שהיא רוצה לספח?

<היו"ר נורית קורן:>
בבקשה.

<תומר ישראל:>
אם אקבל את הצעתו של חבר הכנסת אחמד טיבי, יקראו לי תומר חזן, אבל זה לא יכול להיות. שמי תומר ישראל. 
אני לא מביע עמדה ואני לא בטוח שיש לי עמדה בנושא הכללי; אני רוצה לדבר בהיבט החוקי, מה המצב. חוק השקיות אתמול נכנס לתוקף. מה קורה אתו ביהודה ושומרון? כן או לא? אסבסט? ביהודה ושומרון, במעלה אדומים יש אסבסט? חייבים לפנות אסבסט? התשובה היא לא. חוק אוויר נקי.

מה שקורה בעצם זה שהיועץ המשפטי של המינהל האזרחי צריך לשבת ולעבור חוק-חוק, ולנסח אותו, ולהתאים אותו, ומהבחינה הזו זה דבר שלוקח המון זמן, זה דבר מורכב, זה דבר שלפעמים פשוט לא קורה – אני לא יודע; ממניעים אחרים, כי אני בעיקר מנסה לדחוף עניינים של איכות סביבה, וזה לא קורה, כלומר אין התנגדות לא מהימין ולא מהשמאל לתיקון של בעיות חוקתיות ביהודה ושומרון, אבל זה פשוט לא קורה. שיווק תכשירים רפואיים – ביהודה ושומרון אפשר למכור אותם לא באריזות המקור. אין הגנה על העניין הזה. זה עניין שהוא לא תקין לאף אחד. זה לא קשור ליהודים וערבים בכלל; זה פשוט לא תקין, וצריך להתנהל שם מבחינה חוקית בצורה יותר הגיונית ויותר טובה.

<היו"ר נורית קורן:>
תודה. חבר הכנסת אוסאמה. רק תשתדלו לקצר.

<אוסאמה סעדי (הרשימה המשותפת):>
תודה, גברתי היושבת-ראש. אני חושב שאפילו היוזמים של הדיון המהיר הזה לא יכלו להתאפק ל-20 בחודש. אפילו יואב ושולי רצו את הדיון הזה עכשיו ולא ב-20 בחודש, אז יואב, אתה מדבר על התאפקות. אפילו לא היו לך שבועיים להתאפק.

<יואב קיש (הליכוד):>
אוסאמה, גלה אחריות.

<שולי מועלם-רפאלי (הבית היהודי):>
ביקשנו את זה ביולי. התאפקנו חצי שנה.

<אוסאמה סעדי (הרשימה המשותפת):>
עכשיו לא יכולתם לחכות עד 20 בחודש?

<שולי מועלם-רפאלי (הבית היהודי):>
לא, כי כמו שאמרתי לך, אני לא חושבת ש- - -
<אוסאמה סעדי (הרשימה המשותפת):>
תביאו הצעת חוק משלכם. יש לכם בעיות בהבנת הנקרא ובעיות בהבנת הדיבור, יואב.

<יואב קיש (הליכוד):>
הוא פונה אליי. מה אני אעשה?
<אוסאמה סעדי (הרשימה המשותפת):>
כשאמרתי שאין עם פלסטיני- - -

<יואב קיש (הליכוד):>
נכון, אמרת.

<אוסאמה סעדי (הרשימה המשותפת):>
השר יריב לוין עומד במליאה ומדבר, ואומר: איפה העם הפלסטיני, אז עכשיו שולי מועלם מדברת על זכויות אדם? אי אומר לה שאפילו אין עם פלסטיני, לפי מה שאת אומרים. 
אני אומר לכם - לא יעזור לכם. אחרי 20 בינואר, לפני 20 בינואר, אחרי אובמה, היסטוריה - יש עם פלסטיני, והאזורים האלה שנקראים – אתם אומרים, חבלי יהודה ושומרון, זה שוטחים כבושים מ-67', שם תקום מדינה פלסטינית.

עכשיו לעניין המשפטי. אתם מדברים על היבטים חוקיים וחוקתיים? אדוני ראש העיר מעלה אדומים, שהיא התנחלות כשאר ההתנחלויות, שם חל המשפט הבין-לאומי ולא המשפט הישראלי.

<יואב קיש (הליכוד):>
את זה נתקן.

<אוסאמה סעדי (הרשימה המשותפת):>
שם הריבון הוא מפקד האזור, מפקד צבאי.

<בני כשריאל:>
בשביל זה באנו לכאן.

<אוסאמה סעדי (הרשימה המשותפת):>
לא יעזור לכם. גם אם תחוקק חוק ישראלי, הוא בניגוד למשפט הבין-לאומי. 
<יואב קיש (הליכוד):>
לא יעזור לכם.

<אוסאמה סעדי (הרשימה המשותפת):>
לכן לא פלא שהייעוץ המשפטי לממשלה לא פה, כי הוא גם בחוק ההסדרה- - -

<היו"ר נורית קורן:>
זו לא הצעת חוק אלא הצעה לסדר, לכן הייעוץ המשפטי לא צריך להיות פה. זו רק הצעה לסדר.
<אוסאמה סעדי (הרשימה המשותפת):>
אי אומר – גם כשהוא יבוא כהצעת חוק, איך שאמר היועץ המשפטי גם של הממשלה, גם של הכנסת, גם של משרד הביטחון, חבריי, הוא אמר דבר אחד: אין חקיקה ישירה של הכנסת על השטחים הכבושים בשנת 67'. אין חקיקה.

<שולי מועלם-רפאלי (הבית היהודי):>
זה מה שאנחנו משנים, אוסאמה. כמו רמת הגולן, כמו מזרח ירושלים, בעזרת ה' יהודה ושומרון.

<אוסאמה סעדי (הרשימה המשותפת):>
אבל גם חוק ההסדרה הראשון, שהביא לכם חוק החלטת מועצת הביטחון 2334, אתם תמשיכו בחוק ההסדרה השני, עכשיו מעלה אדומים תחילה? יואב קיש, זה לא רק אובמה. זה לא ארצות הברית. זה כל העולם. החלטה 2334 התקבלה פה אחד.

<יואב קיש (הליכוד):>
אחרי שאובמה התקשר- - - זה פה אחד של אובמה וזה נגמר.

<היו"ר נורית קורן:>
חבר הכנסת יואב קיש, פעם שנייה אני קוראת לך לסדר.

<אוסאמה סעדי (הרשימה המשותפת):>
ועכשיו אתם מחכים למשיח טראמפ? אז תסמכו על טראמפ. אני אומר לכם - זה כל הקהילה הבין-לאומית חושבת שהשטחים הם שטחים כבושים, שההתנחלויות הן לא חוקיות, לכן מוטב עכשיו שתתפכחו ותבואו להסדר של שתי מדינות. אתם מדברים עכשיו על הכרזה- - -
<שולי מועלם-רפאלי (הבית היהודי):>
- - -

<היו"ר נורית קורן:>
חברת הכנסת שולי מועלם, אני אוציא אותך.

<אוסאמה סעדי (הרשימה המשותפת):>
הדיון המהיר הזה ומעלה אדומים תחילה זה הכרזה על מותה של פתרון של שתי מדינות, והעולם לא יקבל את זה, ואתם תבואו, וכולכם, מי שבעד זה ויקדם את זה, הסוף זה המשפט הבין-לאומי בהאג.

<שולי מועלם-רפאלי (הבית היהודי):>
איך ידעתי.

<אוסאמה סעדי (הרשימה המשותפת):>
נכון?

<אחמד טיבי (הרשימה המשותפת):>
על ראש הגנב בוער ההאג. עכשיו נפנה לטראמפ לדיון הבא?
<היו"ר נורית קורן:>
חבר הכנסת אלי כהן, בבקשה.

<אלי כהן (כולנו):>
תודה, גברתי היו"ר. מפאת לוחות הזמנים אהיה מאוד קצר. אחת, כולם כאן מבינים - גם בארץ, גם חברי הכנסת הערבים שיושבים פה, כמובן אלה שבחו"ל, שמעלה אדומים היא חלק בלתי-נפרד ממדינת ישראל בכל מצב, וכולם יודעים את זה גם בישראל וגם מחוץ לישראל, וכל מי שאומר אחרת, מטעה. לכן אני חוזר – מעלה אדומים היא חלק ממדינת ישראל בכל מצב.
נקודה נוספת שאמרה כאן חברת הכנסת סויד – ריבונות על מעלה אדומים זה לא גחמה. החלת הריבונות במעלה אדומים זה קונצנזוס של כל העם היושב בישראל. ואומר שוב – קונצנזוס על-ידי כולם, וגם בכנס שאני השתתפתי שארגן אותו ראש העיר בני כשריאל במעלה אדומים, ראיתי שם את כל המפלגות הציוניות, בלי יוצא מן הכלל, ראיתי אותם נוכחים שם, וחשוב לומר – זה לא גחמה. זה לא מקרה קוצון. זה קונצנזוס, ולכן אנחנו צריכים לפעול, להחיל את הריבונות, לתת לישוב הזה שמנוהל ביד רמה, להתפתח, לגדול ולצמוח. תודה רבה.

<היו"ר נורית קורן:>
תודה. חבר הכנסת בצלאל סמוטריץ. נסיים עם זחאלקה. אני מתנצלת בפני כל מי שלא דיבר. אנחנו צריכים לסיים. בבקשה. אני צריכה לסכם את הדיון - תשאיר לי זמן.

<בצלאל סמוטריץ (הבית היהודי):>
קודם כל לכל ההיסטריים אני רוצה לבשר שיש פה קואליציה חזקה. שיתוף הפעולה בין הליכוד לבית היהודי עובד נהדר, עבד נהדר בחוק ההסדרה, ויעבוד נהדר בעזרת ה' במעלה אדומים, ממש בחודש-חודשיים הקרובים. הוא יעבוד נהדר גם בעוד הרבה דברים טובים לעם ישראל, והוא משמעותה של הקואליציה החזקה הזאת.

יש במדינת ישראל ימין ויש שמאל. זה לא סוד. לא צריך להתכחש לזה. הימין היום נמצא בשלטון, ואנחנו נמצאים עכשיו בדיון בוועדת החוקה, אז התפישה החוקתית של הימין במדינת ישראל, של הליכוד ושל הבית היהודי – כפי שאמרתי, בקואליציה משותפת וחזקה, התפישה החוקתית שלנו נשענת על הזכות הבלתי-ניתנת לניתוק של עם ישראל במרחבי יהודה ושומרון. זו זכות חוקתית. אנחנו ועדת חוקה. זה קודם כל, וכל מי שמדבר פה בסיסמאות – זו הזכות החוקתית הראשונה של העם היהודי על מרחבי יהודה ושומרון כולם, זה ארץ ישראל. 
על זה יש עוד רובד חוקתי – חבל שמיכל רוזין לא כאן. יש גירעון דמוקרטי מאוד דרמטי במציאות היום ביהודה ושומרון, עוד לפני הפרטים. 450,000 אזרחי מדינת ישראל, כמו כל אחד פה שיושב סביב השולחן, הולכים פעם בכמה שנים לקלפי ובוחרים כנסת, אבל לא הכנסת מנהלת להם את החיים אלא פקיד כלשהו במינהל האזרחי או במשרד המשפטים. עוד לפני התוצאות. גם אם ברמת התוצאה היינו בדיוק באותו מקום. אני מחזיר אותנו רגע לשולחן הזה של ועדת חוקה. זה גירעון דמוקרטי מטורף. 450,000 אזרחים שרק אחד מנהל להם את החיים. את זה צריך לגמור.
אני לא מסתיר את העובדה שאני לא מהאו"ם. מה שמעניין אותי זה מה טוב למדינת ישראל, מה טוב ליהודים. ברור שמה שטוב ליהודים זה להחיל את הריבונות בכל מרחבי יהודה ושומרון. אין פתרון אחר. ארבעים שנה אתם מפנטזים - שמעתי קודם את אחמד טיבי. הוא ארבעים שנה מפנטז על מדינה פלסטינית. עכשיו הוא גם מפנטז שיהיה ראש ממשלה. בסדר, הם טובים בפנטזיות. אנחנו נחיל את הריבונות על כל מרחבי יהודה ושומרון ומעלה אדומים תחילה. אנחנו אומרים את זה חד-משמעית – תחילה. ולא יהיה כאן רוב ערבי, ואחמד טיבי לא יהיה ראש ממשלה. אני מקווה שניתן לו אולי שיהיה חבר כנסת גם בשלב הבא, לא הרבה מעבר  לזה.

אני רק רוצה לומר מילה אחת על העולם, גברתי היושבת-ראש. זה חשוב מאוד. אנחנו אשמים בעמדה של העולם. אי-אפשר לצפות מהעולם להיות יותר צדיק מאתנו. כשאנחנו מדברים על מדינה פלסטינית, העולם אומר: חברים, אתם אומרים שזה הפתרון הצודק והנכון, אז תעשו אותו – תפסיקו כל היום לחפש תירוצים למה כן אבל לא עכשיו. ביום שאנחנו נחזור לדבר על האמת, ונסביר שהפתרון הזה לא ריאלי ומעולם לא היה ריאלי, הוא התאבדות למדינת ישראל, צריך ללכת לכיוונים אחרים - גם העולם יישר עם זה קו גם אם זה ייקח מעט זמן, וגם אם חבריי וחברותיי הערבים ירוצו מעל כל במה וינסו – לא ילך להם.

<היו"ר נורית קורן:>
תודה. חבר הכנסת זחאלקה, ממש קצר, בבקשה.

<ג'מאל זחאלקה (הרשימה המשותפת):>
גברתי, אני מרגיש עצמי בדיון הזוי. לפני עשר שנים אני לא מתאר לעצמי שהיה נערך דיון כזה היום.

<בצלאל סמוטריץ (הבית היהודי):>
התקדמנו.

<ג'מאל זחאלקה (הרשימה המשותפת):>
זה מראה על המצב.

אני אומר שלא תמיד הדרך לגיהנום רצופה כוונות טובות; פעמים רבות היא רצופה כוונות רעות, והכוונות כאן הן רעות, ורעות מאוד, של לבנות על הנישול, על הגירוש, לתת הכשר למעשה קולוניאלי. כל שמות התואר האלה זה כאן בעצם הדיון. וזה יוביל בסופו של דבר למלחמת נצח.

מה אתם רוצים? אתם לא חכמים, לא המצאתם. ב-1942 כבר כתבה חנה ארנדט, שהניסיון להקים מדינה יהודית בכל ארץ ישראל – החלטת הקונגרס הציוני בבלטימור, של להקים את המדינה בכל ארץ ישראל – אמרה: מה תעשו כאן? איך תעשו את זה? או אתם תשללו את זכויות האדם והאזרח של הפלסטינים, או אתם תגרשו אותם. אין דרך אחרת.

<היו"ר נורית קורן:>
אני מבקשת לסיים.

<ג'מאל זחאלקה (הרשימה המשותפת):>
הרי אתם לא מציעים כאן מדינה דמוקרטית דן-לאומית שאני יכול לקבל אותה – רעיון טוב, אני חושב, אם תסכימו. אתם מציעים כאן שליטה, עליונות של חלק מהאזרחים על האחרים, כלומר שהמדינה תהיה שייכת ליהודים, והפלסטינים יהיו נתיהם; יהיו עבדים שלכם. אני מודיע לכם – אנחנו לא נהיה העבדים שלכם. תשכחו מזה. אנחנו בני אדם. אנחנו רוצים זכויות אדם מלאות. לפלסטינים מגיע, ליהודים שחיים בישראל מגיע. אני מציע לכם שוויון מלא בין יהודים לערבים ותגידו לי תודה רבה.
<היו"ר נורית קורן:>
תודה, חבר הכנסת זחאלקה. אם כך הגענו לסיום. ועדת חוקה קיימה היום דיון מאוד משמעותי, והחוקיות של החוקתיות של החלת החוק הישראלי על העיר מעלה אדומים. בפני הוועדה הצגנו פחות או יותר את פערי החקיקה שקיימים בכלל באיו"ש ולבין מדינת ישראל. זה חשוב מאוד. 
אני מאוד מקווה שסגן שר הביטחון יקדם את החקיקה שהוא מקדם, כדי שזה יהיה כמה שיותר מהר. לצערי הרב, הוא קם ולא נתנן לנו אפילו טווחי זמן. אני רוצה שנעשה דיון נוסף בנושא. זה רק היה דיון ראשוני, ואבקש שאולי בעוד חודשיים, כשנראה שסגן השר התחיל לקדם את החקיקה ולסגור את פערי החקיקה, ואנחנו צריכים לדאוג שבפעם הבאה יהיו נציגי ממשלה פה. נסיים, ואני מקווה שכפי שכולם אמרו, שמעלה אדומים היא חלק ממדינת ישראל, ואנחנו רוצים שגם החוק יחול במעלה אדומים.

תודה רבה, הישיבה נעולה.

<הישיבה ננעלה בשעה 11:35.>

